André Delchef

André Delchef a skepyî a vnou å monde a Lidje li 13 di måss 1835 ey î mori li 4 di djulete 1902.

C' esteut on scrijheu e walon, foiravant di pîces di teyåte e walon.

 Ouve pol walon 
Avou Li galant del siervante, comedeye e 2 akes, i repoite li medaye d' ôr al prumire bate di scrijhaedjes del Societé d' Langue, èn an après si askepiaedje (1857). Li pîce serè djouwêye å Rweyå Teyåte di Lidje e moes d' måss 1858. Ci serè l' prumî djouwaedje d' ene pîce e walon el Beldjike, 101 ans après l' Voyaedje di Tchôfontinne djouwé a Lidje, adon principåté otonome do minme no.

Delchef sicrijha co des ôtes comedeyes, come:
 Les deus neveus (1860)
 Pus vî pus sot, èn ake (1863)

Pu i s' assaya å drame avou «Pålene Closson»(3 akes) (1882).Gilbert Georges, Foû des vîs papîs, Federåcion d' Lidje di l' UCW, 1994.

On lyi doet ossu:
 Li narene do curé d' Mwetrou (èn ake)
 Li cuzén Cabolet (èn ake)
 Nos ptits bordjoes (3 akes, 1880)
 Li djambe di bwès (3 akes)
 Li cane do medcén (3 akes)

Foû do teyåte, il a ossu scrît des tchansons, paskeyes et monologues.

Emey ses powinmes prumés ås concours SLLW: «Houbert Gofin» et «Nosse vî Peron» (cråmignon).Live Coppe p. 105.

Come ricwereu sol walon, i va fé rexhe on studia «Histoire de la littérature wallonne à Liège (1830-1880)» (1881).

 Ses idêyes 
André Delchef est eto cnoxhou come codåneu do walon, k' i ricmandéve do leyî mori l’ walon di s’ pus bele moirt (dandjreus dins s' live di 1881).

 Sourdants 

Delchef
Delchef